text: مطعم جديد في موقع رائع, المدخل صغير والاسم طويل (روسوبومومدورو)، المطعم له 40 فرع في العالم اكثرها في اوروبا: وقد افتتح فرعه في جده مؤخرا وهو الاول في الشرق الاوسط..الجو العام رائع فكرني بمطاعم اوروبا،الاضاءه خافته وحلوه،الديكور حلو ، والجو العام مريح جدا، والاهم الاكل..يقدم المطعم قائمة طعام محدوده على الاكلات الايطاليه الحديئه (مقبلات ، سلطات ، باستات ، وبيتزا وبعض الطلبات الرئيسيه)، انا جربت الكلماري (جيد) والشوربه (ثقيله - على الستايل الايطالي) و الرافيولي بجينة الريكوتا (جيده جدا وطازجه) والبيتزا (ممتازه - ايطاليه اصليه) واهم اختبار للبيتزا الايطاليه الاصليه هو انك تقدر تلفها زي الرول من خفتها والبيتزا هنا اجتازات الاختبار بجداره والموازريلا طازجه جدا ومن نوع فاخر والمعروفه بـ (Buffolo) والتيراميسو بالنوتيلا رائعه وعندهم قهوة بالنوتيلا شكلها مميزه، عموما نرحب بالمطعم في جده وحيكون له مكان في خارطة محبي الايطالي والبيتزا بالتأكيد..اسعاره غاليه شويه بما انه مطعم امتياز عالمي..ونسيت اقول..الخدمة اكثر من رائعه..